Það er svo alltaf spurning hvort slík notkun á fullveldinu sé í samræmi við stjórnlög ríkis eða teljist þjóna hagsmunum þess . Það er að vísu ljóst af því , sem hér hefur verið sagt , að talsverðar fullveldistakmarkanir kunna að fylgja aðild að alþjóðastofnun . Skuldbindingar ríkja gagnvart alþjóðastofnun munu því oftast nær engu skipta um formlegt fullveldi ríkis . Þær kvaðir , sem fullvalda ríki almennt telja sér fært að undirgangast á hverjum tíma gagnvart alþjóðastofnunum , myndu eigi heldur taldar ósamrýmanlegar fullveldi Íslands . Ólafur gerir skýran greinarmun á milli þess að vera fullvalda þjóðréttaraðili og þeirri athöfn að yfirfæra hluta innri valdheimilda ríkisvalds til alþjóðastofnunar . Hefur sú áhersla einkennt umræður um EES-samninginn og hugsanlega aðild Íslands að ESB allar götur síðan . Í fjórmenningaálitinu er þá varfærnislegu fullyrðingu að finna að unnt sé „ að færa rök fyrir því að skýra beri íslensk stjórnskipunarlög í samræmi við gildandi þjóðarétt á hverjum tíma “ . Um miðbik síðustu aldar benti Hans Kelsen , einn helsti réttarheimspekingur 20. aldar , á að þessu væri einnig öfugt farið , þ.e. þjóðaréttur geri ríkjum kleift að vera til . Án hans geti ríki ekki verið til . Þjóðaréttur er því forsenda fyrir fullveldi ríkja og fullveldi ríkja forsenda fyrir þjóðarétti . Annaðhvort er maður lifandi eða dauður ; annað hvort er um fullveldi að ræða eða ekki . Hitt er annað mál , og við það hefir líklega verið átt að fullvalda ríki getur gengist undir samning sem því er óhagfeldur . “ Bjarni var ekki einn um að leggja þennan skilning á fullveldishugtakinu til grundvallar . Slíkur skilningur birtist berlega hjá Einari Arnórssyni , einkum í fyrrnefndu riti hans Þjóðréttarsamband Íslands og Danmerkur sem Hið íslenzka bókmenntafélag gaf út árið 1923 . Engum fræðimanni gæti því dottið í hug að láta sjer það um munn fara , að Danmörk ætti rjettinn . “ Fullveldi og lögræði Merkilegur samhljómur er í skrifum Einars og McNair lávarðs tæplega fjórum áratugum síðar . McNair var einn þekktasti þjóðréttarsérfræðingur Breta á 20. öldinni og gegndi m.a. stöðu dómara við Alþjóðadómstólinn og varð síðar fyrsti forseti Mannréttindadómstóls Evrópu . Í riti sínu The Law of Treaties frá 1961 bendir McNair á að líkt og manneskja sem undirgengst ráðningarsamning hættir ekki að vera frjáls , hætti ríki ekki að vera sjálfstætt eða fullvalda við að taka á sig samningsskuldbindingar gagnvart erlendu ríki eða fyrirtæki . Hafa mætti það í huga í orkupakkaumræðunum . Sjá nánar Bjarni Már Magnússon og Finnur Magnússon , Ytra fullveldi frá sjónarhóli þjóðaréttar í Guðmundi Jónssyni ( ritstj. ) Frjálst og fullvalda ríki ( Sögufélagið 2018 ) bls. 175 - 204 . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .